钦定古今图书集成/历象汇编/庶征典/第087卷 > 晋
## 钦定古今图书集成/历象汇编/庶征典/第087卷 > 晋

### 武帝泰始七年旱

按《晋书。武帝本纪》。不载　按《五行志》。泰始七年五月
闰月旱。大雩。

按：《宋书五行志》：“是春，孙皓出华里，大司马望帅众次
于淮北。四月，北地胡寇金城西平，凉州刺史牵弘出
战，败没。”

泰始八年，旱。

按《晋书武帝本纪》，不载。　按《五行志》，“八年五月，旱。是
时帝纳荀勗邪说，留贾充，不复西镇，而任恺渐疏，上

泰始九年，旱。

按《晋书武帝本纪》：“九年五月旱”　按《五行志》，“九年正
月旱，至于六月。祈宗庙社稷山川，癸未雨。”

按：《宋书五行志》：“去年九月，吴西陵督步阐据城来降，
遣羊祜统杨肇等众八万救迎阐。十二月，陆抗大破
肇军，攻阐灭之。”

泰始十年，旱。

按《晋书武帝本纪》，不载。　按《五行志》，“十年四月，旱。去
年秋冬，采择卿校诸葛冲等女，是春五十馀人入殿
简选，又取小将吏女数十人，母子号哭于宫中，声闻
于外，行人悲酸。”是殆积阴生阳，上缘求妃之应，咸宁二年也。

### 咸宁二年旱

按《晋书武帝本纪》。咸宁二年“夏五月庚午，大雩。”“六月
甲戌，自春旱至于是月始雨。”　按《礼志》，春

分久旱。四月丁巳，诏曰“诸旱处广加祈请。”五月庚午，
始祈雨于社稷山川。六月戊子，获澍雨。此雩之旧典
也。

### 太康二年旱

按《晋书武帝本纪》，不载。　按《五行志》，“太康二年，自去
冬旱，至此春平吴，亢阳动众自大之应也。”

太康三年，旱。

按《晋书武帝本纪》：“三年冬十二月景申。诏四方旱甚
者无出田租。”　按《五行志》：“四月旱。乙酉，诏司空齐王
攸与尚书、廷尉、河南尹录讯系囚，事从蠲宥。”

太康五年六月，旱。

按《晋书武帝本纪》，不载。　按《五行志》，五年六月，旱。此
年正月，天阴解而复合。刘毅上疏曰：“必有阿党之臣，
奸以事君者，当诛而不赦也。”帝不答。是时荀勗、冯𬘘
僭作威福，乱朝尢甚。

太康六年，旱。

按《晋书武帝本纪》，“六年四月，郡国四旱。”　按《五行志》，
“六年三月，青、梁、幽、冀郡国旱。六月，济阴、武陵旱，伤麦。
太康七年大旱。”

按：《晋书武帝本纪》：“七年夏五月，郡国十三旱。”

太康八年四月，冀州旱。

按《晋书武帝本纪》。不载。　按《五行志》云云。

太康九年，旱。

按：《晋书武帝本纪》：“九年六月，郡国三十三大旱，伤麦。”

按：《五行志》：“郡国三十三旱，扶风、始平、京兆、安定旱。”

伤麦。

按：《宋书五行志》：“太康九年夏，郡国三十三旱。”

太康十年二月，旱。

按《晋书武帝本纪》。不载。　按《五行志》云云。

### 太熙元年旱

按《晋书武帝本纪》，不载。　按《五行志》，“太熙元年三月
旱。自太康以后，虽正人满朝，不被亲仗，而贾充、荀勗、
杨骏、冯𬘘等，迭居要重。所以无年不旱者，欲德不用，
上下皆蔽，庶位逾节之罚也。”

### 惠帝元康元年大旱

按《晋书。惠帝本纪》。不载。　按《宋书五行志》。“元康元年
七月，雝州大旱，陨霜，疾疫，关中饥，米斛万钱。”

元康七年，旱。

按《晋书惠帝本纪》，“元康七年秋七月，雍、梁州大旱。”
按《五行志》，元康七年七月，秦、雍二州大旱、疾疫，关中
饥，米斛万钱。因此氐羌反叛，雍州刺史解系败绩，而
饥疫荐臻，戎晋并困，朝廷不能振，诏听相卖鬻。其九
月，郡国五旱。

### 永宁元年旱

按《晋书惠帝本纪》，“永宁元年，郡国十二旱。”　按《五行
志》，永宁元年，“自夏及秋，青、徐、幽、并四州旱。十二月，又
郡国十二旱。是年春，三王讨赵王伦，六旬之中数十
战，死者十馀万人。”

### 怀帝永嘉三年大旱

按《晋书怀帝本纪》，“永嘉三年三月，大旱，江汉河洛皆
竭，可涉。”　按《五行志》，“永嘉三年五月，大旱，襄平县梁
水淡池竭，河洛江汉皆可涉。是年三月，司马越归京
都，遣兵入京，收中书令缪播等九人杀之。”皆僭逾之
罚也。又四方诸侯多怀无君之心，刘元海、石勒、王弥、
李雄之徒贼害百姓，流血成泥，又其应也。五年自去
冬旱至此春。去岁十一月。司马越以行台自随。斥黜
宫卫。无君臣之节。

永嘉五年，旱。

按《晋书惠帝本纪》，不载。　按《宋书五行志》，永嘉五年，
“自去冬旱至此春。去岁十二月，司马越弃京都，以大
众南出，多将王公朝士及以行台自随，斥黜禁卫，代
以国人，宫省萧然，无复君臣之节矣。”

### 元帝建武元年旱

按《晋书元帝本纪》，建武元年，扬州大旱。　按《五行志》，
建武元年六月，扬州旱。去年十二月，淳于伯冤死，其
年即旱。而太兴元年又旱。干宝曰：“杀淳于伯之后，旱三年”是也。刑罚妄加，群阴不附，则阳气胜之罚也。
按《宋书五行志》，按前汉杀孝妇则旱，后汉有囚亦旱。
见谢见理，并获雨澍，此其类也。班固曰：“刑罚妄加，群
阴不附，则阳气胜，故其罚恒旸。”是年四月，麹允等悉
众御寇。五月，祖逖攻谯。其冬，周访讨杜曾，又众出之
应也。

按：《晋阳秋》，愍帝在西京，旱伤荐臻。无注记年月也。

### 太兴元年旱

按：《晋书元帝本纪》：“太兴元年六月旱，帝亲雩。”

太兴二年，大旱诏求谠言。

按《晋书元帝本纪》，不载。　按《虞预传》，预除佐著作郎。
太兴二年，大旱，诏求谠言直谏之士。预上书谏曰：“大
晋受命，于今五十馀载。自元康以来，王德始阙，戎翟
及于中国，宗庙焚为灰烬，千里无烟爨之气，华夏无
冠带之人。自天地开辟，书籍所载，大乱之极，未有若
兹者也。陛下以圣德先觉，超然远鉴，作镇东南，声教
遐”被，上天眷顾，人神赞谋，虽云中兴，其实受命。少康、
宣王，诚未足喻。然《南风》之歌可著，而陵迟之俗未改
者，何也？臣愚谓为国之要，在于得才；得才之术，在于
抽引。苟其可用，仇贱必举。高宗、文王思佐，发梦，拔岩
徒以为相，载钓老而师之。下至列国，亦有斯事。故燕
重郭隗而三士竞至；魏式干木，而秦兵退舍。今天下
虽弊，人士虽寡，十室之邑，必有忠信，世不乏骥，求则
可致，而束帛未贲于丘园，蒲轮顿毂而不驾，所以大
化不洽，而雍熙有阙者也。

太兴四年，旱。

按《晋书元帝本纪》。“四年五月旱。”　按《五行志》，“是时王
敦陵僭已著。”

按：《宋书五行志》：“去岁蔡豹、祖逖等并有征役。”

### 永昌元年大旱

按《晋书元帝本纪》，“永昌元年六月旱。”　按《五行志》，“是
年三月，王敦有石头之变，二宫陵辱，大臣诛死，僭逾
无上，故旱尢甚。其闰十一月，京都大旱，川谷并竭。”

### 明帝太宁三年旱

按：《晋书明帝本纪》：“太宁三年六月，大旱，自正月不雨，
至于是月。”

按：《宋书五行志》，“去年秋，灭王敦。”亢阳动众，自太之应
也。

### 成帝咸和元年旱

按《晋书成帝本纪》，咸和元年九月旱，十一月大旱。自
六月不雨，至于是月。　按《五行志》，是时庾太后临朝
称制，言不从而僭逾之罚也。　按《虞预传》，预迁秘书
丞，著作郎。咸和初夏旱，诏众官各陈致雨之意。预议
曰：“臣闻天道贵信，地道贵诚。诚信者，盖二仪所以生
植万物，人君所以保乂黎蒸。是以杀伐拟于震电，推
恩象于云雨，刑罚在于必信，庆赏贵于平均。臣闻间
者以来，刑狱转繁。多力者则广牵连逮，以稽年月；无
援者则严其槚楚，期于入重。是以百姓嗷然，感伤和
气。”臣愚以为轻刑耐罪，宜速决遣，殊死重囚，重加以
请。宽徭息役，务遵节俭，砥砺朝臣，使各知禁。盖老牛
不牺，礼有常制，而自顷众官拜授祖赠，转相夸尚，屠
杀牛犊，动有十数，醉酒沉湎，无复限度，伤财败俗，所
亏不少。“昔殷宗修德，以消桑谷之异，宋景善言，以退
荧惑之变，楚国无灾，庄王是惧。盛德之君，未尝无眚，
应以信顺，天祐乃隆。”臣学见浅暗，言不足采。

咸和二年，旱。

按：《晋书成帝本纪》：“咸和二年夏四月，旱。”

咸和五年，旱。

按《晋书成帝本纪》，“咸和五年夏五月，旱且饥疫。”
按《宋书五行志》，“去年殄苏峻之党，此春又讨郭默灭
之。”亢阳动众之应也。

咸和六年，旱。

按：《晋书成帝本纪》：“六年四月，旱。”

按：《宋书五行志》，“去年八月，石勒遣郭敬寇襄阳，南中
郎将周抚奔武昌。十月，李雄使李寿寇建平，建平太
守杨谦奔宜都。”此正月刘征略娄县，于是起众警备。
咸和八年秋七月旱。

按《晋书。成帝本纪》。不载。　按《五行志》云云。

咸和九年，旱。

按：《晋书成帝本纪》：“九年六月，大旱，诏太官彻膳，省刑，
恤孤寡，贬费节用。秋八月，大雩。自五月不雨至于是
月。”　按《五行志》，自四月不雨至于八月。

### 咸康元年六月旱

按《晋书成帝本纪》，“是岁大旱，会稽、馀姚尢甚，米斗五
百，价人相卖。”　按《五行志》，“是时成帝冲弱，未亲万机，
内外之政，决之将相。”此僭逾之罚，连岁旱也。至四年，
王导固让太傅，复子明辟，是后不旱，殆其应也。时天
下普旱，会稽、馀姚特甚，米斗直五百，人有相鬻者。
咸康二年，旱。

按：《晋书成帝本纪》：“二年三月旱，诏太官减膳，免所旱

按《晋书成帝本纪》云云。　按《五行志》。“时王导以天下
新定。务在遵养。不任刑罚。遂盗贼公行。频五年亢旱。
亦舒缓之应也。”

### 康帝建元元年五月旱

按《晋书康帝本纪》云云。　按《宋书五行志》。是时宰相
专政。方伯擅重兵。又与咸康初同事也。

### 穆帝永和元年旱

按《晋书穆帝本纪》，永和元年五月戊寅，大雩。　按《五
行志》，是时帝在襁褓，褚太后临朝，如明穆太后故事。
按《文献通考》，穆帝永和时，议制雩坛于国南郊之傍，
依郊坛近远，祈上帝百辟。旱则祈雨，大雩社稷山林
川泽。舞僮八佾，凡六十四人，皆元服，持羽翳而歌《云
汉》之诗。戴邈议云：“周冬春夏旱，礼有祷舞雩。夫旱日
浅则灾微，日久则灾甚。微则祈小神社稷之属，甚乃
大雩帝耳。按《春秋左传》之义，春夏无雨，未成灾雩而
得雨则书雩，不得雨则书旱，明灾成也。然则始雩未
得，便告饥馑之甚，为歌哭之请。”博士议“云汉之诗，宣
王承厉王拨乱，遇灾而惧，故作是歌。今晋中兴，奕叶
重光，岂比周人耗斁之辞乎？汉魏之代”，别造新诗，晋
室太平，不必因故。司徒蔡谟议曰：“圣人迭兴，礼乐之
制，或因或革。《云汉》之诗，兴于宣王，今歌之者，取其修
德禳灾，以和阴阳之义，故因而用之。”

永和五年，旱。

按《晋书。穆帝本纪》。不载。　按《五行志》，“五年七月不雨，
至于十月。”

按《宋书五行志》：“是年二月，征北将军褚裒遣军伐沛，
纳其民以归。六月，又遣西中郎陈达进据寿阳，自以
舟师二万至于下邳，丧其前驱而还，达亦退。”

永和六年夏，旱。

按《晋书穆帝本纪》。不载。　按《五行志》云云。

按：《宋书五行志》：“是春，桓温以大众出夏口，上疏欲以
舟军北伐，朝廷骇之。萧敬盗涪西蛮校采寿，败绩。
永和八年，旱。”

按《晋书穆帝本纪》，“八年秋七月，大雩。”　按《五行志》，“八
年夏旱。”　按《冉闵载记》，“冉闵败，为慕容恪所擒，送之
于蓟。儁鞭之三百，送于龙城，告廆皝庙。既至，斩于遏
陉山。山左右七里，草木悉枯，蝗虫大起，自五月不雨，
至于十二月，儁遣使者祀之，谥曰武悼天王。其日大
雪，是岁永和八年也。”

永和九年春，旱。

按：《晋书穆帝本纪》：“九年三月，旱。”

### 升平三年冬大旱

按《晋书穆帝本纪》。不载。　按《五行志》云云。

按《宋书五行志》，“此冬十月，北中郎将郄昙帅万馀人
出高平，经略河、兖。又遣将军诸葛悠以舟军入河，败
绩。西中郎将谢万次下蔡，众溃而归。”

升平四年冬，大旱。

按《晋书穆帝本纪》。不载。　按《五行志》云云。

### 哀帝隆和元年夏旱

按《晋书哀帝本纪》。“隆和元年夏四月旱。诏出轻系，振
困乏。”　按《五行志》：“是时桓温强恣，权制朝廷，僭逾之
罚也。”

按：《宋书五行志》：“去年慕容恪围冀州，刺史吕护、桓温
次宛陵，范汪、袁真并北伐，众出过时也。”

### 海西公太和元年夏旱

按：《晋书海西本纪》：“太和元年夏四月，旱。”

太和四年，旱。

按《晋书。海西本纪》不载。　按《五行志》。四年冬旱。凉州
春旱至夏。

### 简文帝咸安二年大旱

按《晋书简文帝本纪》，不载。　按《五行志》，“咸安二年十
月，大旱饥。自永和至是，嗣主幼冲，桓温陵僭，用兵征
伐，百姓怨苦。”

### 孝武帝宁康元年旱

按《晋书孝武帝本纪》，“宁康元年夏五月旱。”　按《五行
志》，“宁康元年三月旱，是时桓温入觐高平陵，阖朝致
拜。逾僭之应也。”

宁康三年冬，旱。

按《晋书孝武帝本纪》：“三年十二月癸未，皇太后诏曰：
‘顷日蚀告变，水旱不适，虽克己思救，未尽其方。其赐
百姓穷者米，人五斛’。”

按《宋书五行志》：“三年冬，旱。先是，氐贼破梁益州刺史
杨亮，周仲孙奔退。明年，威远将军桓石虔击姚苌垫
江，破之，退至五城，益州刺史竺瑶帅众戍巴东。”

### 太元四年旱

按：《晋书孝武帝本纪》：“太元四年六月，大旱。”

按《宋书五行志》：“去岁氐贼围中郎将朱序于襄阳，又
围扬威将军戴遁于彭城。桓嗣以江州之众次鄀，援
序，北府发三州民，配何谦救遁。是春，襄阳顺阳魏兴
城皆没。贼遂略淮南，向广陵，征虏将军谢石率水军次涂中，兖州刺史谢元督诸将破之。”

太元五年夏四月，大旱。

按：《晋书孝武帝本纪》云云。

太元八年，旱。

按《晋书孝武帝本纪》，不载　按《宋书五行志》，“八年六
月旱。夏初桓冲征襄阳。遣冠军将军桓石虔进据樊
城。朝廷又遣宣城内使胡彬次峡石，为冲声势也。”
太元十年七月旱，饥。

按《晋书孝武帝本纪》云云。　按《五行志》。“初八年破苻
坚。九年诸将略地，有事徐豫。杨亮赵统攻讨巴沔。是
年正月，谢安又出镇广陵，使子琰进次彭城，频有军
役。”

太元十三年夏六月，旱。

按《晋书孝武帝本纪》云云。　按《五行志》。去岁北府遣
戍胡陆荆州。经略河南。是年夏。郭铨置戍野王。又遣
军破黄淮。

太元十五年七月，旱。

按《晋书。孝武帝本纪》。不载。　按《五行志》云云。

按：《宋书五行志》：“是春，丁零略兖、豫，鲜卑寇河上，朱序、
桓不才等北至太行，东至滑台，逾时攻讨，又戍石门。”
太元十七年，旱。

按《晋书孝武帝本纪》十七年：“自秋不雨至于冬。”　按
《五行志》：是时烈宗仁恕，信任会稽王道子，政事舒缓。
又茹千秋为骠骑谘议，窃弄主相威福。又丘尼乳母
亲党及婢仆之子，阶缘近习，临部领众。又所在多上，
春竟囚，不以其辜。建康狱吏，枉暴既甚。此又僭逾不
从，冤滥之罚。

太元十八年，旱。

按：《晋书孝武帝本纪》：“十八年秋七月，旱。”

### 安帝隆安三年冬旱寒甚

按《晋书。安帝本纪》。不载。　按《五行志》云云。

隆安四年六月，旱。

按《晋书安帝本纪》云云。　按《五行志》。四年五月旱。
按《宋书五行志》。“去冬桓元迫杀殷仲堪。而朝廷即授
以荆州之任。司马元显又讽百寮悉使敬己。此皆陵
僭之罚也。”

隆安五年，旱。

按《晋书安帝本纪》，不载。　按《五行志》，“五年夏秋大旱，
十二月不雨。时孙恩作乱，兵革烦兴。”此皆陵僭忧愁
之应也。

按：《宋书五行志》，“去年夏，孙恩入会稽，杀内史谢琰。此
年夏略吴，又杀内史袁山松。军旅东讨，众出过时。”

### 元兴元年旱

按《晋书。安帝本纪》。不载。　按《五行志》。“元兴元年九月、
十月，不雨，泉水涸。”

按：《宋书五行志》：“是年正月，司马元显以大众将讨桓
元，既而元至，杀元显。五月，又遣东征孙恩馀党，十月，
北讨刘轨。”

元兴二年，旱。

按《晋书安帝本纪》不载。　按《五行志》，“二年六月不雨。
冬又旱。时桓元奢僭，十二月遂篡位。”

元兴三年八月，不雨。

按《晋书。安帝本纪》。不载。　按《五行志》云云。

按：《宋书五行志》：“是时王旅四伐，西夏未平。”

### 义熙四年冬不雨

按《晋书。安帝本纪》。不载。　按《五行志》云云。

义熙六年九月，不雨。

按《晋书。安帝本纪》。不载。　按《五行志》云云。

按：《宋书五行志》：“是时王师北讨广固疆理三州，
义熙八年十月不雨。”

按《晋书。安帝本纪》。不载。　按《五行志》云云。

按：《宋书五行志》：“是秋，王师西讨刘毅，分遣伐蜀。”
义熙九年，秋冬不雨。

按《晋书。安帝本纪》。不载。　按《五行志》云云。

义熙十年，旱。

按《晋书安帝本纪》。不载。　按《五行志》。十年九月旱。十
二月又旱。井渎多竭。是时军役烦兴。